Ние за спорта – или как да си помогнем сами

„Помагай активно, спортувай ефективно“.

Под това мото ученици от 12 а клас на ППМГ „ Никола Обрешков“ в Казанлък ще реализират свой проект, вдъхновен от часовете по „Свят и личност“, с който ще постигнат ефект 2 в 1.

От една страна ще подарят две незабравими коледни партита със забавления за учениците от 5 и 6 клас на профилираната гимназия, а от друга- ще помогнат да се случи добро дело.

 Целта на коледните партита, организирани и вдъхновени от големите за малките, е с общи усилия и принос да бъдат събрани средства за подмяна на част от спортните пособия за физкултурния салон на училището. Според Мариела Славова от 12 А клас , една от вдъхновителките и организатори на коледните забавления, която е и председател на Ученическия съвет на училището, средствата ще бъдат предадени на Училищното ръководство за закупуване на различни спортни съоръжения и пособия за физическите им занимания.

 Коледните обеди със забавления за най- малките ще се проведат на 19 и 21 декември- вторник и четвъртък, от 12,30 до 14 часа в Актовата зала на училището.

 Благотворителната лепта за присъстващите е 3 лева. Срещу тази сума учениците от 12 А клас ще организарат различни спортни игри, танци и занимателни задачи за по- малките. Предвидена е и празнична почерпка.